open-index/open-wikipedia-markdown huggingface dataset:
נבחרת ישראל בכדורגל עד גיל 18

שמאל|250px|ביקור נבחרת הנוער של ישראל בקוריאה|ממוזער
**נבחרת ישראל בכדורגל עד גיל 18** (נקראת על ידי ההתאחדות גם בשם **נבחרת נוער ב**'; בעבר, עד 2002 נודעה בתור "**נבחרת הנוער**" הרשמית) היא נבחרת הכדורגל הלאומית של ישראל **עד גיל 18**. סגל הנבחרת מורכב ממיטב שחקני הכדורגל המחזיקים באזרחות ישראלית שגילם מתחת ל-18. כיום נבחרת זו היא בעיקר נבחרת ייצוגית, ומהווה שכבת מעבר לנבחרת ישראל בכדורגל עד גיל 19, שמתחרה בטורנירים הבינלאומיים הבכירים. מאמן הנבחרת ממונה על ידי ההתאחדות לכדורגל בישראל.

## היסטוריה
הרעיון על נבחרת בגילאים האלו החלה כבר ב-1957, כאשר ההתאחדות שקלה להכניס נבחרת לאליפות אירופה עד גיל 18, אך בפועל נבחרת הנוער שיחקה את משחקה הראשון נגד נבחרת הנוער של אנגליה ב-20 במאי 1962, בהפסד 1-2. יומיים לאחר מכן הנבחרת רשמה את ניצחונה הראשון על אותה נבחרת אנגלית, כשניצחה 2-1 במשחק חוזר שנערך באנגליה. באותה התקופה, כדי לתת לנבחרת הנוער לשחק במשחקים הבינלאומיים, הקימה ההתאחדות טורניר שנתי לקבוצות עד גיל 18, שנערך בין דצמבר וינואר בין השנים 1974 ועד 1989 (לאחר מכן הפך הטורניר לטורניר עבור נבחרות עד גיל 17).

נבחרת הנוער עד גיל 18, שיחקה משחק רשמי ראשון כחלק מפיפ"א האירופאית, נגד שווייץ ב-1990, משחק שהסתיים ב-2-0 לטובת ישראל.

ב-1992, כשישראל התקבלה לאופ"א באופן מלא, הנבחרת הצעירה החלה להשתתף באליפות אירופה עד גיל 18 (עד שנת 2002), ואף הופיעה בטורניר הגמר של שנת 1997, שם סיימה אחרונה בטבלת-הבית שלה אחרי נבחרות שווייץ, אירלנד וצרפת. בהמשך לא הצליחה הנבחרת לשחזר את הצלחתה, ומ-2002, הנבחרת הרשמית והעיקרית המכונה "**נבחרת הנוער**" היא **[[נבחרת ישראל עד גיל 19]]**, אולם הנבחרת עד גיל 18 ממשיכה להתקיים ועברו בה שחקנים שלבסוף הגיעו לנבחרת עד גיל 19.

כיום נבחרת זו היא בעיקר ייצוגית ומשחקת משחקי ידידות, ובנוסף משתתפת בטורניר בינלאומי שנקרא "טורניר החורף עד גיל 18". ב-12 בדצמבר 2021 שיחקה הנבחרת נגד מקבילתה מאיחוד האמירויות הערביות במסגרת "טורניר החורף עד גיל 18" שהתקיים בישראל, כשישראל הביסה אותה בתוצאה 1–4, במה שלמעשה היה המשחק הראשון של נבחרת המייצגת מדינה ערבית במדינת ישראל.

## ראו גם
* נבחרת ישראל בכדורגל (נבחרת הגברים בגיל בוגרים)
* נבחרת ישראל בכדורגל עד גיל 23 (נקראת גם "הנבחרת האולימפית")
* נבחרת ישראל בכדורגל עד גיל 21 (נקראת גם "הנבחרת הצעירה")
* נבחרת ישראל בכדורגל עד גיל 20 
* נבחרת ישראל בכדורגל עד גיל 19 (נבחרת נוער א' של ישראל)
* נבחרת ישראל בכדורגל עד גיל 17 (נבחרת נערים א' של ישראל)
* נבחרת ישראל בכדורגל עד גיל 16 (נבחרת נערים ב' של ישראל)

## קישורים חיצוניים
* 
* נבחרת ישראל עד גיל 18, באתר ההתאחדות לכדורגל בישראל
* אשר גולדברג, מסע נבחרת הנוער לגרמניה ב-1976, באתר ההתאחדות לכדורגל בישראל, 14 באפריל 2011
* אשר גולדברג, נבחרת הנוער של ישראל מנצחת את ברית המועצות בטורניר קאן, באתר ההתאחדות לכדורגל בישראל, 12 ביולי 2011

## הערות שוליים

*
כדורגל ב
קטגוריה:נבחרות כדורגל לנוער וצעירים
קטגוריה:ישראל: ספורט לנוער וצעירים
מזראטי גרקאלה

**מזראטי גרקאלה** (באיטלקית: **Maserati Grecale**) היא מכונית ספורט במרכב קרוסאובר, בעלת חמישה מקומות ישיבה, שמיוצרת על ידי מזראטי משנת 2022. היא נחשפה ב-22 במרץ 2022 והגיעה לישראל ב-18 באוגוסט 2022. היא הקרוסאובר השני של המותג ומיועדת להתחרות בפורשה מאקאן.

## עיצוב
העיצוב החיצוני יוקרתי וספורטיבי, הפגוש הקדמי מעוצב באופן יוקרתי עם שקע בקדימה, העיצוב הפנימי יוקרתי בעיקר, מסך מגע בקוטר 12.3 אינץ' המציג את המולטימדיה החדשה של מזארטי עם מערכת הפעלה של גוגל לרכבים, מתחת למסך זה ישנו מסך מגע נוסף בקוטר 8.8 אינץ' אשר ממנו שולט הנהג בחימום/אוורור הרכב, לוח המחוונים דיגיטלי בקוטר 12.3 אינץ'.

## מפרט טכני
נכון ל-2022 משווקת מזראטי את הגרקאלה עם שלוש מערכות הנעה ובהמשך השנה או ב-2023 תוצג גם גרסה חשמלית לגרקאלה.
* הגרסה הבסיסית כוללת מנוע בנזין I4 צילינדרים בנפח 2.0 ליטר טווין-טורבו (מגדש חשמלי + מגדש טורבו רגיל) עם סיוע היברידי 48 וואט המייצר הספק מרבי של 300 כ"ס ב-5,750 סל"ד ומומנט מרבי של 45.8 קג"מ בין 2,000-4,000 סל"ד. נתון התאוצה מ-0 ל-100 קמ"ש עומד על 5.6 שניות, תאוצה מ-0 ל-200 קמ"ש אורכת 23.7 שניות והמהירות המרבית עומדת על 240 קמ"ש. תיבת הילוכים אוטומטית בעלת שמונה הילוכים ומערכת הנעה כפולה עם דיפרנציאל אחורי פתוח (אופציה לנעילה).
* גרסת המודנה כוללת את אותו מנוע אך בהספק מרבי של 330 כ"ס ומומנט מרבי זהה אך המושך בטווח רחב יותר של 2,000-5,000 סל"ד. לדגם זה נתון תאוצה מ-0 ל-100 קמ"ש ב-5.3 שניות. הדיפרנציאל האחורי בדגם זה הוא מוגבל החלקה מכני.
* גרסת הביצועים (טרופאו) כוללת מנוע בנזין V6 צילינדרים בנפח 3.0 ליטר טווין-טורבו המספק 530 כ"ס ב-5,750 סל"ד ומומנט מרבי של 63.2 קג"מ בין 3,000-5,500 סל"ד. התאוצה מ-0 ל-100 קמ"ש אורכת 3.8 שניות ומ-0 ל-200 קמ"ש ב-13.8 שניות ומהירות מרבית של 285 קמ"ש. בדגם זה נמצא תיבת 8 הילוכים מחוזקת ודיפרנציאל אחורי מוגבל החלקה נשלט אלקטרונית.

## קישורים חיצוניים

* 

## הערות שוליים

גרקאלה
קטגוריה:קרוסאובר
קטגוריה:מכוניות ספורט
קטגוריה:כלי רכב המורכבים באיטליה
קטגוריה:דגמי מכוניות שהושקו ב-2022
פונקציית בוכשטאב

300px|ממוזער|Graph of the Buchstab function ''ω''(''u'') from ''u'' = 1 to ''u'' = 4.
**פונקציית בוכשטאב** היא הפונקציה הרציפה היחידה \omega: \R_{\ge 1}\rightarrow \R_{>0}, שמוגדרת על ידי משוואת שיהוי דיפרנציאלית:
:\omega(u)=\frac 1 u, \qquad\qquad\qquad 1\le u\le 2,
:{\frac{d}{du}} (u\omega(u))=\omega(u-1), \qquad u\ge 2. . יש להשתמש בנגזרת שבנקודה *u* = 2, כאשר *u* שואפת ל-2 מימין.
הפונקציה נקראת על שמו של המתמטיקאי הרוסי אלכסנדר בוכשטאב (Александр Адольфович Бухштаб, 1905–1990), שכתב עליה בשנת 1937.

## אסימפטוטיות
אם \gamma מסמן את קבוע אוילר-מסקרוני, אז מתברר כי פונקציית בוכשטאב מתקרבת במהירות אל e^{-\gamma} כאשר u\to\infty . למעשה, |\omega(u)-e^{-\gamma}|\le \frac{\rho(u-1)}{u}, \qquad u\ge 1,, כאשר *ρ* היא פונקציית דיקמן (Dickman). כמו כן, הערך \omega(u)-e^{-\gamma} מתנודד באופן רגיל, לסירוגין - בין נקודות הקיצון - לבין האפסים; נקודות הקיצון מתחלפות בין נקודות מקסימום חיוביות לבין נקודות מינימום שליליות. המרווח שבין נקודות קיצון עוקבות שואף ל-1 כאשר *u* שואף לאינסוף, וכך גם המרווח בין אפסים עוקבים.

## יישומים
פונקציית בוכשטאב משמשת למניית מספרים מחוספסים: אם Φ(*x*, *y*) הוא מספר המספרים השלמים החיוביים שקטנים או ששווים ל-*x* ללא גורם ראשוני שקטן מ-*y*, אז לכל u* > 1* קבוע, מתקיים: \Phi(x,x^{1/u}) \sim \omega(u)\frac{x}{\log x^{1/u}}, \qquad x\to\infty

## קישורים חיצוניים
* 

## הערות שוליים

קטגוריה:תורת המספרים האנליטית
קטגוריה:אנליזה מרוכבת
מערכת החורף הרוסית 1941–1942

250px|שמאל|ממוזער|מתקפת החורף הסובייטית
**מערכת החורף הרוסית 1941–1942** היה השם שניתן על ידי הפיקוד הצבאי הסובייטי לתקופה שסימנה את תחילתו של מבצע ההתקפי האסטרטגי במוסקבה (הידוע יותר בשם הקרב על מוסקבה) והתנהלה בין 5 בדצמבר 1941 ל-7 במאי 1942. שלב הפתיחה של מבצעי התקפת הנגד האסטרטגית של הצבא האדום בברית המועצות היה ניצחון סובייטי גדול אם כי יקר.

המערכה החלה במבצע ההתקפי האסטרטגי במוסקבה (5 בדצמבר 1941 – 7 בינואר 1942) עם המבצע האמפיבי קרץ'-פאודוסיה שהתנהל בו-זמנית (25 בדצמבר 1941 – 2 בינואר 1942).

המבצעים במרכז וצפון ברוסיה החלו עם סיום מתקפת הנגד במוסקבה כמעט במקביל למתקפת אובויאן-קורסק (3 בינואר 1942 – 26 בינואר 1942), מתקפת ליובאן (7 בינואר 1942 – 30 באפריל 1942), המבצע ההתקפי בדמיאנסק (7 בינואר 1942 - 20 במאי 1942), מתקפת אוראל-בולכוב (8 בינואר 1942 – 28 באפריל 1942), והמבצע ההתקפי האסטרטגי רז'ב-ויאזמה (8 בינואר 1942 – 20 באפריל 1942).

המערכה הסתיימה במבצע ההתקפי ברונקובו-לוזוביה (18 בינואר 1942 – 31 בינואר 1942), ניסיון מחודש להשתלט מחדש על קרים במהלך המבצע ההתקפי בקרים (27 בינואר 1942 – 15 באפריל 1942) והמבצע ההתקפי בבולכוב (24 במרץ 1942 – 3 באפריל 1942).

## הערות שוליים

קטגוריה:קרבות ברית המועצות במלחמת העולם השנייה
קטגוריה:קרבות זירת מזרח אירופה במלחמת העולם השנייה
קטגוריה:1942 בברית המועצות
קטגוריה:1941 בברית המועצות
בניין לייטר הראשון

**בניין לייטר הראשון** (באנגלית: **First Leiter Building** או **Leiter I**) היה בניין מסחרי בשיקגו, שנבנה בשנת 1879 ותוכנן על ידי האדריכל ויליאם לה ברון ג'ני. הוא שופץ והורחב ב-1888, ונהרס ב-1972.

ג'ני תכנן את הבניין, הממוקם בצומת הרחובות מונרו-וולס, כבית כלבו, עבור איש העסקים לוי לייטר . בניין זה סומן וצוין כאבן דרך משמעותית הנדסית-אדריכלית: הוא שילב, לראשונה, ארבעה אלמנטים חיוניים של גורד שחקים מודרני בבניין אחד. היו אלה: גובהו הרב (לייטר הראשון היה במקור בגובה חמש קומות, וזמן קצר לאחר מכן הוגבה לשבע קומות), מסגרת שלד מברזל, טרקוטה כחומר הגנה נגד אש על כל הרכיבים המבניים שלו, וכן, שינוע אנכי באמצעות מעליות. הוא גם נבנה מסוג חדש של זכוכית בחלונותיו. אף על פי ש-"מחלקת בניין עיר" דרשה מג'ני לבנות קיר חיצוני אחד בשיטה המסורתית, כקיר נושא עומס ורצפות העשויות עץ כבד, שאר הבניין נבנה כחידוש מודרני.

## ראו גם
* בניין לייטר השני

## קישורים חיצוניים


* Historic American Buildings Survey (HABS) No. IL-1021, "Leiter I Building, 200-208 West Monroe Street, Chicago, Cook County, IL", 2 photos, 6 measured drawings, 5 data pages, supplemental material
* Leiter I Building at chicagology.com


## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שיקגו: מגדלי משרדים
בובספוג מכנסמרובע (עונה 8)

העונה השמינית של סדרת הטלוויזיה והאנימציה בובספוג מכנסמרובע היא אחת מעונות הסדרה ועונת ההמשך של שבע העונות הקודמות. העונה עלתה לאוויר לראשונה ב-26 במרץ 2011 עם הפרקים "משחק ידידותי", "נאום מול כל הכיתה". העונה הסתיימה ב-6 בדצמבר 2012 עם הפרק "משאלת חג המולד של פלנקטון". העונה שודרה בניקלודיאון ודובבה לעברית באולפני נ.ל.ס. פרקי העונה הם 153–178.

## פרקים

## קישורים חיצוניים

קטגוריה:עונות בובספוג מכנסמרובע
מלחמת הכוכבים: מלחמת המשובטים (סרט)

**מלחמת הכוכבים: מלחמת המשובטים**  (באנגלית: **Star Wars: The Clone Wars**) הוא סרט קולנוע אמריקאי משנת 2008 בהנפשה ממוחשבת, מסוגת אופרת חלל, אשר בוים על ידי דייב פילוני, הופק על ידי לוקאס פילם והופץ על ידי האחים וורנר.

זהו סרט ההנפשה המלא הראשון בזיכיון "מלחמת הכוכבים", כאשר עלילתו מתרחשת זמן קצר לאחר אירועי הסרט "פרק 2 - מתקפת המשובטים", בתחילת מלחמת המשובטים. בסרט, הרוזן דוקו מתכנן מזימה להסב את ג'אבה נגד הרפובליקה הגלקטית על ידי הפללה של הג'דיי לחטיפת בנו. בעוד שאנאקין סקייווקר והחניכה החדשה שלו, אסוקה טאנו, מנסים למסור את הילד בחזרה לאביו, אובי ואן קנובי ופאדמה אמידאלה מובילים חקירות נפרדות כדי לחשוף את מזימתו של דוקו.

הסרט הוצג בבכורה ב-10 באוגוסט 2008 בתיאטרון המצרי של גראומן , וחמישה ימים לאחר מכן יצא לאקרנים. הוא קיבל ביקורות שליליות בעיקר בשל סגנון הסיפור וההנפשה שלו, והכניס 68.3 מיליון דולר ברחבי העולם, מה שהופך אותו לסרט מלחמת הכוכבים עם ההכנסות הנמוכות ביותר עד כה. הסרט משמש כפיילוט לסדרת הטלוויזיה באותו השם, שהוצגה לראשונה ברשת Cartoon Network חודשיים לאחר יציאת הסרט לאקרנים.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:סרטי אנימציה של האחים וורנר
קטגוריה:סרטי האחים וורנר
קטגוריה:סרטי-בת מלחמת הכוכבים
קטגוריה:סרטי פריקוול
קטגוריה:שיבוט בקולנוע
קטגוריה:סרטי המשך אמריקאיים
קטגוריה:סרטים באנגלית
קטגוריה:סרטי 2008
קטגוריה:סרטי מדע בדיוני מ-2008
קטגוריה:סרטי אנימציה על חיים מחוץ לכדור הארץ
בניין לייטר השני

**בניין לייטר השני** (באנגלית: **Second Leiter Building**), הידוע גם בשמות **בניין לייטר II**, **בניין סירס**, **מרכז הקונגרסים אחד** ו**מרכז רוברט מוריס**, ממוקם בפינה הדרום-מזרחית של רחוב סאות' סטייט ו-East Ida B. Wells Drive בשיקגו, אילינוי, ארצות הברית. אין לבלבל את הבניין עם מגדל ויליס הנוכחי, לשעבר מגדל סירס, שנבנה ובבעלות חברת הזמנות הדואר המפורסמת Sears, Roebuck & Company. בניין זה מוגדר כציון דרך של אסכולת שיקגו וזכה לתהילה בהיותו אחד המבנים המסחריים המוקדמים ביותר שנבנו עם קונסטרוקציית שלד של מסגרות פלדה שעוד נותרו על תילם בארצות הברית.
## היסטוריה
הבניין נבנה בשנת 1891 במימון לוי לייטר , (1834–1904), ובתכנון האדריכל ויליאם לה ברון ג'ני, שיישם את מסגרת השלד העשויה פלדה. הבניין הושכר על ידי לוי לייטר לחנות הכלבו של Siegel-Cooper Company , שאכלסה אותו במשך כשבע שנים. לאחר סגירת Siegel-Cooper Company, אכלס הבניין דיירים שונים עד שהפך לחנות הדגל במרכז העיר של Sears, Roebuck and Company בשנת 1931. סירס שכרה אותו עד 1986 אז, החליטה לסגור את החנות והבניין הושכר לדיירים אחרים.

הבניין בעל שמונה קומות והוא תופס את כל גוש רחוב סטייט בין Ida B. Wells Drive ו-Van Buren Street. חזית רחוב סטייט מורכבת מתשעה חלקים, המופרדים על ידי פילסטרים רחבים. הפילסטרים מחופים בכותרות פשוטות וכרכוב לא מעוטר מודגש ומקיף את כל המבנה. חזיתות Ida B. Wells ו-Van Buren הן ברוחב של שלושה חלקים במידות של 120 מטרים על 44 מטרים. בתוך כל חלק ארבעה חלונות בכל קומה והם מיושרים אנכית. הבניין מחופה בגרניט ורודה. כל קומה בשטח 4,600 מטרים רבועיים עם תקרות בגובה 4.9 מטרים וניתן לחלק כל קומה כדי להשכירה למספר דיירים.

קודמו, בניין לייטר הראשון, תוכנן על ידי ג'ני ב-1879 והיה ממוקם בצומת הרחובות מונרו-וולס עד שנהרס ב-1972. בניין לייטר השני סומן כנקודת ציון היסטורית לאומית ב-1976, וציון דרך של שיקגו ב-14 בינואר 1997. בשנת 1998, הבניין הפך לבית לקמפוס שיקגו של אוניברסיטת רוברט מוריס-אילינוי .

## ביבליוגרפיה

* Miller, Donald L., C**ity of the Century: The Epic of Chicago and the Making of America**, Simon & Schuster, 1997, .


## קישורים חיצוניים


* [Leiter II Building](http://memory.loc.gov/cgi-bin/query/r?ammem/hh:@field(DOCID+@lit(IL0057))) Historic American Buildings Survey
* Leiter II Building National Historic Landmark designation on January 7, 1976


## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שיקגו: מגדלי משרדים
אור שמח (ספר)

**אור שמח** הוא ספר שנכתב על ידי רבי מאיר שמחה הכהן ובו פירוש על ספר משנה תורה להרמב"ם. הספר נחשב לפופולרי בקרב בחורי ישיבות ואברכים.

המחבר, רבי מאיר שמחה מדווינסק, מכונה לעיתים קרובות "אור שמח", על שם הפירוש שכתב.

## תוכן הספר
הספר נכתב על סדר משנה תורה להרמב"ם. הוא משכלל את כתיבתו ההלכתית של הרמב"ם ומפתח אותה אל מעבר להלכתו של הרמב"ם, לעיתים קרובות ללא קשר של ממש למקור.

דרך הלימוד וגישתו של הספר נחשבת למקורית ועצמאית, ויש שכתבו שהיא דומה בפשטותה לדרכם של הראשונים. בספר נאסף חומר מרוחבה של הספרות הדתית היהודית, במטרה לגשת לאחר מכן לסתירות קשות בחיבורו ההלכתי החשוב של הרמב"ם. הוא פורסם במהלך חייו והפך מיד לפופולרי.

## הדפסה
מהדורת הספר הראשונה יצאה בשנת פטירת המחבר, ורשא ה'תרפ"ו. הספר הודפס גם בירושלים בשנת ה'תשכ"ז. בשנת ה'תשמ"ב הודפס הספר בירושלים בתוספת מפתחות, ובצירוף **הר צבי**, הערות וחידושים מהרב צבי פסח פרנק.

## לקריאה נוספת
* יצחק כהן, **אור שמח - הלכה ומשפט: משנתו של הרב מאיר שמחה הכהן על משנה תורה לרמב"ם**, מוסד ביאליק
* יצחק כהן, התלמוד הירושלמי ביצירתו ההלכתית-משפטית של הרב מאיר שמחה הכהן, **קריית המשפט**, ט (תשע"א) 301–347.
* יצחק כהן, למגמותיו של חיבור האור שמח ומשמעויתיהן ההלכתיות משפטיות, **שנתון המשפט העברי**, כרך ה, תשס"ח 97 - 138.
* יצחק כהן, הנחות יסוד מהותניות-משפטיות והשפעתן על הכרעת ההלכה במשנת האור שמח, בתוך: אבינועם רוזנק ודפנה שרייבר **ההלכה: הקשרים רעיוניים ואידאולוגיים גלויים וסמויים,** פילוסופיה של ההלכה כרך ג, 2012, עמ' 78–96.

## קישורים חיצוניים

* 
* 
* 
* 
* 
*

## הערות שוליים

קטגוריה:נושאי כלים של רמב"ם
קטגוריה:ארון הספרים היהודי
ארסן-ים פרחוני

**אַרְסַן-יָם פִּרְחוֹנִי** (שם מדעי: *Toxopneustes pileolus*) הוא מין של קיפוד ים.

## מאפיינים
הארסן הוא קיפוד ים ארסי בקוטר של 14–20 סנטימטרים, שתואר בספר השיאים של גינס בשנת 2014 כ"קיפוד הים המסוכן ביותר בעולם". הוא עלול לגרום לשיתוק, התכווצויות שרירים ואף להגיע לכדי מוות. בן משפחתו, הקטיפן (Tripneustes), שמצוי בים סוף ובאוקיינוסים הטרופיים, פחות ארסי. לארסן מחטים קצרים מאלה של קיפוד הים נזרית (Diadema), אך הם קוצבתים (פדיצלריות) משולשים דמויי פרחים, המשמשים כנשק ארסי וגם לניקוי טפילים צבעו של קיפוד ים זה הוא ורוד ולבן. קיפוד הים ניזון מאצות וחיטחבים.

## טקסונומיה
הארסן הוא אחד מארבעה מינים השייכים לסוג Toxopneustes השייך למשפחה Toxopneustidae בסדרה Camarodonta. המין תואר במקור כ-Echinus pileolus על ידי חוקר הטבע הצרפתי ז'אן-בטיסט דה לאמארק בשנת 1816, בספר השני של "ההיסטוריה הטבעית של בעלי החיים חסרי החוליות" (Histoire naturelle des animaux sans vertèbres). מאוחר יותר שימש המין כטיפוס של הסוג החדש Toxopneustes שנוצר על ידי הביולוג השווייצרי האמריקאי לואיס אגאסיס. המשמעות של שם הסוג Toxopneustes באופו מילולי הוא "הבל־פה ארסי", ומקורו ביוונית τοξικόν [φάρμακον] (טוקסיקון [פרמקון], "חץ [ארס]" ו־πνευστος (pneustos, הבל־פה). שם הפרט pileolus משמעו "כיפה קטנה" או "כיפת־ראש", מהלטינית pileus, סוג של כיפת לבד חרוטית נטולת שוליים. באנגלית, ארסן־הים הפרחוני מוכר בעיקר כ־flower urchin ("קיפוד־ים פרחוני"). הוא מוכר לפעמים במגוון שמות נפוצים אחרים, כולל "trumpet sea urchin" ("קיפוד־ים חצוצרתי"), "flower tip urchin" ("קיפוד־ים קצה הפרח"), "felt cap sea urchin" ("קיפוד־ים כיפתי פרחוני"), ו־poison claw sea urchin ("קיפוד־ים ארסי־הטופר"). בתעשיית איסוף הצדפות, הארסן ידוע בעיקר כ־mushroom urchin ("קיפוד־ים פטרייתי"), בשל קונכיותיו חסרות השדרה הריקות (tests) הדומות לכובעי פטריות.

## בית גידול ותפוצה
את קיפוד הים הזה ניתן למצוא בחופים הטרופיים של האזור האינדו-פסיפי מאפריקה המזרחית, דרך יפן ועד אינדונזיה ואיי קוק בקרקע חולית או סלעית עד לעומק 90 מטר.  קיפוד הים אינו מצוי בימים המקיפים את ישראל. אף על פי שהוא ארסי קיפוד הים משמש למאכל במזרח אסיה, דרום-מזרח אסיה ואיי האוקיינוס השקט.

## קישורים חיצוניים

## הערות שוליים

קטגוריה:בעלי חיים שתוארו ב-1816
קטגוריה:טקסונים שתוארו בידי ז'אן-בטיסט דה לאמארק
קטגוריה:קיפודי ים
קטגוריה:בעלי חיים ימיים בצפון אוסטרליה
ראש ההגנה (נורווגיה)

**ראש ההגנה** (בנורווגית: **Forsvarssjefen**; בראשי תיבות: **FSJ**) הוא הדרג הפיקודי העליון בכוחות המזוינים של נורווגיה. באופן רשמי הוא כפוף למלך נורווגיה, אולם בפועל הוא כפוף לשר ההגנה והוא היועץ הצבאי הישיר של ממשלת נורווגיה. מקביל לתפקיד הרמטכ"ל בצה"ל.

ראש ההגנה הוא הקצין היחיד בצבא בדרגת גנרל (ארבעה כוכבים) או אדמירל, פרט למלך עצמו שמחזיק בדרגת גנרל סמלית. ראש ההגנה הנוכחי הוא אייריק כריסטופרסן שנכנס לתפקידו ב-17 באוגוסט 2020.

לראש ההגנה כפופים מפקדי צבא נורווגיה, חיל האוויר המלכותי הנורווגי, הצי המלכותי הנורווגי, משמר המולדת הנורווגי וכוח הסייבר ההגנתי.

## רשימת המפקדים העליונים

*
קטגוריה:מפקדי צבאות סדירים בעת החדשה
קטגוריה:נורווגיה: צבא וביטחון
10 אחוז (סדרת טלוויזיה בריטית)

**10 אחוז** (באנגלית: **Ten Percent**; מופצת בארץ גם תחת השם **דברו עם הסוכן שלי**) היא סדרת טלוויזיה קומית בריטית המבוססת על סדרה צרפתית באותו שם שנוצרה על ידי דומיניק בזנהאר ופאני הררו. הסדרה נוצרה עבור שירות פריים וידאו על ידי היוצר ג'ון מורטון, ומככבים בה לידיה לאונרד, ג'ק דוונפורט, מגי סטיד, פרסאנה פוואנאראג'ה, הארי טרוואלדווין והיפטו קוואסם בתפקידים ראשיים.

הסדרה עלתה לשידור בפריים וידאו ב-28 באפריל 2022. בישראל הסדרה עלתה לשידור ב-yes VOD וב-HOT HBO ב-21 ביוני 2022.

## תקציר העלילה
בדומה לסדרה הצרפתית עליה היא מבוססת, עלילת הסדרה מתרחשת בסוכנות השחקנים הלונדונית הקטנה "נייטינגייל הארט" ונפתחת בטרגדיה טרייה המטלטלת את חייהם האישיים והמקצועיים של ארבעת סוכניה – **רבקה**, **ג'ונתן**, **סטלה**, ו**דן** – שנאלצים לתמרן בין כל הצרות החדשות שנחתו עליהם לבין תחזוקה שוטפת של לקוחותיהם האינטנסיביים, שלהם בעיות מגוונות הנעות מבעיות זוגיות ועד למחויבות-יתר ופחד במה.

## צוות השחקנים והדמויות
### דמויות ראשיות
* לידיה לאונרד – **רבקה**
* ג'ק דוונפורט – **ג'ונתן**
* מגי סטיד – **סטלה**
* פרסאנה פוואנאראג'ה – **דן**
* הארי טרוואלדווין – **אולי**
* היפטו קוואסם – **מישה**
* אדוארד בלואמל
* נטשה ליטל
### דמויות משניות
* פולה אוונס-אקינגבולה – **זואי**
* רבקה האמפריז
* טים מקינרני
* אלינור ארנו
* ג'ים ברודבנט
### שחקנים בתפקיד עצמם
**עונה 1**
* פרק 1: קלי מקדונלד
* פרק 2: הלנה בונהם קרטר ואוליביה ויליאמס
* פרק 3: דומיניק וסט
* פרק 4: אמה קורין והימש פאטל
* פרק 5: פיבי דינבור
* פרק 6: דייוויד וג'סיקה אוילאו
* פרק 7: קלמנס פואסי
* פרק 8: דייוויד היירווד

## הפקה
### פיתוח
ב-6 במאי 2021 נמסר לראשונה על פיתוחו של רימייק בריטי עבור הסדרה הצרפתית "10 אחוז". בשלהי מאי, נמסר כי "פריים וידאו" רכשה את זכויות הפצת הסדרה. על פיתוחה והפקתה של הסדרה היה אמון היוצר ג'ון מורטון, אשר גם היה אמון על כתיבת ובימוי שני הפרקים הראשונים.
### ליהוק
במאי 2021, נמסר כי לצוות השחקנים הראשי של הסדרה לוהקו לידיה לנארד, ג'ק דוונפורט, מגי סטיד, פראסאנה פואנאראג'ה, הארי טרוואלדווין והיפטו קוואסם. עוד נמסר כי לצוות השחקנים המשני לוהקו פולה אוונס-אקינגבולה, רבקה האמפריז, טים מקינרני, אלינור ארנו וג'ים ברודבנט; וכי בסדרה עתידים להופיע שחקנים בריטיים ואמריקאיים רבים בהופעות אורח, בהם הלנה בונהם קרטר, קלי מקדונלד, פיבי דינבור, דומיניק וסט, אוליביה ויליאמס ונטשה ליטל.
### צילומים
צילומי הסדרה החלו ב-10 במאי 2021 במרכז לונדון, תחת הפקתם של החברות "אולפני ברון" ו"סרטי הדליין", והסתיימו בספטמבר 2021.

## שידור
על הפצת ושידור הסדרה אמונה שירות הזרמת המדיה "פריים וידאו". ב-30 במרץ 2022, הופץ הקדימון הראשון, שחשף כי הסדרה תעלה לשידור ב-28 באפריל 2022.

## קישורים חיצוניים

## הערות שוליים

קטגוריה:סדרות טלוויזיה בריטיות שעלו לשידור בשנות ה-2020
קטגוריה:סדרות קומדיה בריטיות
קטגוריה:סדרות טלוויזיה מקוריות של אמזון
בניין לודינגטון

**בניין לודינגטון** (באנגלית: **Ludington Building**) הוא הבניין קדום ביותר שנבנה בשיטת השלד ממסגרות פלדה בשיקגו, אילינוי. הוא ממוקם באזור הקהילה  של הלופ. הוא תוכנן על ידי ויליאם לה ברון ג'ני והוכרז כנקודת ציון של שיקגו ב-10 ביוני 1996. הוא התווסף למרשם הלאומי של מקומות היסטוריים ב-8 במאי 1980. בניין לודינגטון "הוזמן על ידי מרי לודינגטון בארנס עבור חברת הספרים האמריקאית"; כיום זהו אחד מעשרים בניינים המרכיבים את הקמפוס של קולומביה קולג' שיקגו .

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שיקגו: מגדלי משרדים
בניין ברוקס

**בניין ברוקס** (באנגלית: **Brooks Building**) הוא בניין רב קומות בן 12  בליבו של הרובע המסחרי של שיקגו, הלופ. הוא נבנה בשנים 1909–1910, בסגנון האדריכלי  של אסכולת שיקגו. הבניין מהווה דוגמה מוקדמת לבניין רב קומות שנבנה בשיטת מסגרת פלדה, המבנה הוזמן על ידי פיטר ברוקס ושפרד ברוקס ותוכנן על ידי  הולאבירד ורוש (Holabird & Roche). הבניין הוגדר כנקודת ציון בשיקגו ב-14 בינואר 1997. הוא גם נקבע כשיר לרישום במרשם הלאומי של מקומות היסטוריים (NRHP) ב-8 באוקטובר 1982; עם זאת, הוא אינו נכלל רשמית ב-NRHP עקב התחשבות ברצונו של בעל הנכס.

## קישורים חיצוניים

* Brooks Building at Emporis
* Chicago Landmarks: Brooks Building at the Wayback Machine (archived September 30, 2007)


## הערות שוליים

קטגוריה:שיקגו: מגדלי משרדים
ב.מ.וו i3

**ב.מ.וו i3 eDrive35L** (בגרמנית: **BMW** **i3 eDrive35L**) היא מכונית חשמלית במרכב סדאן, בעלת חמישה מקומות ישיבה, שמיוצרת על ידי ב.מ.וו לשוק הסיני בלבד משנת 2022. היא נחשפה ב-31 במרץ 2022. היא מהווה כגרסה החשמלית לב.מ.וו סדרה 3.

## עיצוב
ב.מ.וו i3 קיבלה מגוון שינויים ויזואליים שאת חלקם לפחות נראה במתיחת הפנים לסדרה 3 שתוצג בהמשך השנה, זה כולל עיצוב חדש לפנסים הראשיים עם חתימת תאורה חדשה, גריל קדמי קצת גדול ובולט יותר, פגושים בעיצוב חדש ועוד. בתא הנוסעים יש את דשבורד שנלקח ישירות מדגם i4 שהשינוי העיקרי בו הוא התקנה של מערכת iDrive8 החדשה עם צמד מסכים פנורמיים בגדלים של 12.3 אינץ' ו-14.9 אינץ' הפרושים מול הנהג.

## מפרט טכני
מערכת ההנעה החשמלית של ב.מ.וו i3 eDrive35L כוללת מנוע חשמלי אחורי בהספק של 286 כ"ס ומומנט של 40.8 קג"מ, זה אותו מנוע מהקרוסאובר iX3 וחלש יותר מזה שבדגם i4. עם מנוע זה לדגם נתון תאוצה מ־0 ל־100 קמ"ש של 6.2 שניות.

ל־i3 סוללת ליתיום-יון בקיבולת של 70.3 קוט"ש המאפשרת לדגם טווח נסיעה חשמלי של 526 ק"מ בתקן CLTC הסיני. טעינה מהירה של הסוללה אפשרית עד להספק של 96 קילוואט, זאת לעומת עד 200 קילוואט בדגם i4, כך שטעינה של 10% עד 80% ב־i3 דורשת המתנה של 35 דקות.

## קישורים חיצוניים

## הערות שוליים

i3
קטגוריה:מכוניות סדאן
קטגוריה:מכוניות חשמליות
קטגוריה:כלי רכב המורכבים בגרמניה
קטגוריה:דגמי מכוניות שהושקו ב-2022
i3
משרד ההגנה (הולנד)

**משרד ההגנה** (בהולנדית: **Ministerie van Defensie**; בראשי תיבות: **MinDef**) הוא משרד בממשלה ההולנדית, האחראי על יישום מדיניות הביטחון של ממלכת ארצות השפלה. בראשו עומד השר, חבר הממשלה. באופן סמלי, המפקד העליון של הכוחות המזוינים היא מלך הולנד, אולם המפקד בפועל הוא ראש הממשלה.

קייסה אולונגרן ממפלגת דמוקרטים 66 מכהנת כשרת ההגנה מאז 10 בינואר 2022. היא אחראית על ניהולו השוטף של הצבא כמו גם על גיוסו בשעת הצורך. היא מדווחת ישירות לראש הממשלה. ראש ההגנה (מקביל לרמטכ"ל) מדווח ישירות לשרה. פרט לכך, שרת ההגנה מפקדת בצורה ישירה על המשטרה הצבאית המלכותית.

משרד ההגנה נמצא ברחוב פלין 4 בהאג.

## קישורים חיצוניים

* 

קטגוריה:הולנד: צבא וביטחון
קטגוריה:משרדי ביטחון
קטגוריה:ממשלת הולנד
משרד ההגנה (שוודיה)

**משרד ההגנה** (בשוודית: **försvarsminister**) הוא משרד בממשלה השוודית, האחראי על יישום מדיניות הביטחון של ממלכת שוודיה. בראשו עומד השר, חבר הממשלה. באופן סמלי, המפקד העליון של הכוחות המזוינים הוא מלך שוודיה, אולם המפקד בפועל הוא ראש הממשלה.

ב-1840 הקימה ממשלת שוודיה שני משרדים נפרדים לניהול מדיניות הביטחון של הממלכה: משרד הצבא ומשרד הצי. ב-1920 אוחדו שני המשרדים תחת משרד אחד שנקרא מאז משרד ההגנה. פאל יונסון ממפלגת המתונים מכהן כשר ההגנה מאז 18 באוקטובר 2022. 

שר ההגנה אחראי על ניהולו השוטף של הצבא כמו גם על גיוסו בשעת הצורך. הוא מדווח ישירות לראש הממשלה. המפקד העליון (מקביל לרמטכ"ל) הוא המפקד בפועל על הצבא, ומדווח ישירות לשר. השר אינו יכול לתת הוראות למפקד העליון ללא הסכמה מוקדמת של הממשלה.

## קישורים חיצוניים
* 

קטגוריה:שוודיה: צבא וביטחון
קטגוריה:משרדי ביטחון
קטגוריה:משרדי ממשלת שוודיה
מאזדה CX-60

**מאזדה CX-60** (באנגלית: **Mazda CX-60**) היא מכונית משפחתית קומפקטית במרכב קרוסאובר, בעלת חמישה מקומות ישיבה, שמיוצרת על ידי מאזדה משנת 2022. היא נחשפה ב-8 במרץ 2022. ה-CX-60 הוא הדגם הראשון בסדרת דגמי פרימיום חדשה על בסיס פלטפורמת הנעה אחורית עם יחידת הנעה היברידית פלאג-אין.

## סקירה כללית
עקב המעבר לפריסת הנעה אחורית הדגם הועבר לקטגוריית רכבי יוקרה. בתחום ההנעה חושפת מאזדה גרסה היברידית פלאג-אין ודיזל אך בהמשך השנה יצטרפו גרסאות בנזין נוספות.
* מערכת ההנעה היברידית כוללת מנוע בנזין I4 צילינדרים בנפח 2.5 ליטר עם מנוע חשמלי, שניהם מספקים יחד 327 כ"ס ומומנט מרבי של 50.9 קג"מ. תיבת הילוכים אוטומטית בעלת שמונה הילוכים. התאוצה מ-0 ל-100 קמ"ש אורכת 5.8 שניות. למערכת ההנעה סוללת ליתיום-יון בקיבולת 17.8 קוט"ש המאפשרת טווח נסיעה מרבי של 63 ק"מ. מערכת ההנעה הזאת הופכת את ה-CX-60 למכונית החזקה ביותר של מאזדה.
* מנוע דיזל I6 צילינדרים בנפח 3.3 ליטר טורבו המספק 254 כ"ס ב-3,750 סל"ד ומומנט מרבי של 56 קג"מ בין 1,500-2,400 סל"ד. המנוע הזה נעזר במערכת מיקרו-היברידית 48 וואט בהספק של 17 כ"ס ומומנט של 15.6 קג"מ. תיבת הילוכים אוטומטית בעלת שמונה הילוכים והנעה כפולה. נתון התאוצה מ-0 ל-100 קמ"ש עומד על 7.3 שניות ומהירות מרבית של 220 קמ"ש. צריכת הדלק המשולבת עומדת על 18.9 ק"מ לליטר.
* מנוע דיזל I6 צילינדרים בנפח 3.3 ליטר טורבו המספק 200 כ"ס. תיבת הילוכים אוטומטית בעלת שמונה הילוכים והנעה אחורית. צריכת הדלק המשולבת עומדת על 20.4 ק"מ לליטר.

## קישורים חיצוניים

* 

## הערות שוליים

CX-60
קטגוריה:מכוניות משפחתיות
קטגוריה:קרוסאובר
קטגוריה:כלי רכב המורכבים ביפן
קטגוריה:דגמי מכוניות שהושקו ב-2022
משרד ההגנה הפדרלי (אוסטריה)

**משרד ההגנה הפדרלי** (בגרמנית: **Bundesministerium für Landesverteidigung** או בראשי תיבות: **BMLV**) הוא משרד בממשלה האוסטרית, האחראי על יישום מדיניות הביטחון של אוסטריה. בראשו עומד השר, חבר הממשלה. באופן רשמי המפקד העליון של הכוחות המזוינים הוא נשיא אוסטריה, אולם בפועל הסמכויות נמצאות בידי ראש הממשלה.

קלאודיה טאנר ממפלגת העם האוסטרית מכהנת כשרת ההגנה מאז 7 בינואר 2020. היא אחראית על ניהולו השוטף של הצבא כמו גם על גיוסו בשעת הצורך. היא מדווחת ישירות לראש הממשלה. ראש המטה הכללי מדווח ישירות לשרה. 

משרד ההגנה נמצא בצריף רוסאואר ברובע ה-9 של וינה.

## קישורים חיצוניים

* 

קטגוריה:אוסטריה: צבא וביטחון
קטגוריה:משרדי ביטחון
קטגוריה:אוסטריה: פוליטיקה
קטגוריה:ממשלת אוסטריה
טרייסי אן אוברמן

**טרייסי אן אוברמן** (באנגלית: **Tracy-Ann Oberman**; נולדה ב-25 באוגוסט 1966) היא שחקנית טלוויזיה, תיאטרון ורדיו יהודייה-בריטית. היא ידועה בעיקר מהופעתה בתפקיד כריסי ווטס באופרת הסבון "איסטאנדרס" של ה-BBC, ובתפקיד ואלרי לואיס בסדרה הקומית "ארוחת ליל שישי" של ערוץ 4.

## ביוגרפיה
אוברמן נולדה ברובע ברנט שבלונדון. היא גדלה בצפון לונדון ולמדה בבית הספר לבנות הית'פילד. אחר כך התחילה ללמוד לימודים קלאסיים באוניברסיטת לידס, ובהמשך עברה ללמוד דרמה באוניברסיטת מנצ'סטר. אחרי סיום התואר התקבלה ללימודי משחק ב-Central School of Speech and Drama. כחלק מלימודיה למדה אוברמן בשנת 1991 בבית הספר לאמנות התיאטרון של מוסקבה.

אחרי שסיימה את לימודיה ב-Central School of Speech and Drama, עבדה במשך ארבע שנים עם הלהקה השייקספירית המלכותית. ב-1993 השתתפה בהפקה זוכת הפרסים של המחזה "טמבורליין" מאת כריסטופר מרלו בתפקיד אולימפיה. בהמשך שיחקה במחזה "The Changeling", בתפקיד ג'ואן קופ במחזה "A Jovial Crew", וב"אופרת הקבצנים". ב-1994 סיימה את עבודתה עם הלהקה השייקספירית בתפקידים במחזות "מקבת'" ו"מזמור חג המולד".

אחר כך הצטרפה לתיאטרון המלכותי הלאומי. בתיאטרון הופיעה עם קנת בראנה במחזה "אדמונד" מאת דייוויד מאמט משנת 2003, ובהפקה מחודשת של הווסט אנד למחזה "בואינג בואינג בשנים 2007 ו-2008. ב-2011 שיחקה בתפקיד שרה סאליבן במחזה "Earthquakes in London". מאז שנות התשעים של המאה העשרים השתתפה אוברמן בשורה ארוכה של תסכיתים ברדיו.

תפקידיה בטלוויזיה כוללים הופעות בסדרות "דוקטור הו", "מאהבות", "רובין הוד" ו"רופאים". בשנים 1997 ו-1998 השתתפה אוברמן בסדרה הרפואית "חדר מיון", ב-1998 שיחקה בסדרה "נשקיני קייט" ובשנת 2000 הופיעה בסדרה "The Bill". היא שיחקה בתפקידים ראשיים בסדרות קומיות כגון "בוב מרטין" (2000–2001), "Lenny Henry In Pieces" עם לני הנרי (2000–2003), תוכנית המערכונים "Big Train" (מ-2002), ובסיטקום "Toast of London" (בשנים 2013–2015). אוברמן הופיעה בפרקים אחדים בשתי העונות האחרונות של הסדרה "תחבולות חדשות" בתפקיד פיונה קנדי, פתולוגית משטרתית. בשנים 2016 עד 2018 השתתפה בתוכניות הטלוויזיה "המופע של טרייסי אולמן" ו-"Tracey Breaks the News".

ב-2004 הצטרפה אוברמן לצוות שחקני אופרת הסבון של ה-BBC "איסטאנדרס" ולוהקה לגלם את כריסי וואטס. היא שיחקה בסדרה עד דצמבר 2005.

ב-2008 השתתפה אוברמן בכתיבת מערכונים לתוכנית רדיו, והייתה שותפה לכתיבה יחד עם דיאן סמואלס של המחזה "Three Sisters on Hope Street". ב-2010 כתבה וכיכבה לצדיה של קתרין טייט במחזה הרדיופוני "Bette and Joan and Baby Jane" בערוץ 4 ברדיו ה-BBC. ב-2012 כתבה את המחזה "Rock and Doris and Elizabeth". ב-2015 כתבה וכיכבה בחלק השלישי של "טרילוגיית הוליווד" בשם "Mrs. Robinson, I Presume", לצדם של ג'ון סים וקווין בישופ. ב-2007 הייתה אוברמן בעלת טור בעיתון הגרדיאן, בו היא ממשיכה לכתוב מדי פעם. בשנים 2009 עד 2017 הייתה כותבת קבועה בעיתון היהודי ג'ואיש כרוניקל, וכתבה גם במגזין "Red".

### חיים אישיים
אוברמן היא יהודייה. בדצמבר 2004 התחתנה עם המפיק המוזיקלי רוב קוואן. באוגוסט 2006 ילדה בת.

## תפקידים בתיאטרון

## פילמוגרפיה
### טלוויזיה

### קולנוע

## קישורים חיצוניים

## הערות שוליים

קטגוריה:שחקניות קולנוע וטלוויזיה יהודיות בריטיות
קטגוריה:מחזאיות יהודיות בריטיות
קטגוריה:חברי הלהקה השייקספירית המלכותית
קטגוריה:בוגרות אוניברסיטת מנצ'סטר
קטגוריה:פעילים ציונים בבריטניה
קטגוריה:אנגלים שנולדו ב-1966
אסטור (אי)

**האי אסטור** או **האי אסטר** (באנגלית: **Astor Island**) הוא אי הממוקם בין האי ראגד לבין האי ליווינגסטון באיי שטלנד הדרומיים, שבאנטארקטיקה.

האי מצוי ממערב בסמוך לחצי האי ביירז, בתוך מפרץ אוסוגובו.

שטחו של האי 12.14 קילומטרים רבועים.

## היסטוריה
### גילוי ומיפוי האי

האי אסטור מופה בהתבסס על צילומי אוויר שצולמו על ידי משלחת הסקר האווירי של שטחי חסות איי פוקלנד שנערך בין השנים 1955 -1957, ולאחר מכן האי נסקר על הקרקע על ידי סוקרים מטעם סקר שטחי חסות איי פוקלנד, במסגרס סקר שנעשה בעונת המחקר (הקיץ האנטארקטי 1957–1958.

### מקור השם

שמו של האי ניתן לו בשנת 1958 על ידי הוועדה המייעצת לשמות אנטארקטיים של בריטניה.

האי נקרא על שמו של ב. אסטור, שעבד כציד כלבי ים בספינת ציד כלבי הים האמריקאית ג'יין מרייה (Jane Maria), אשר יצאה מנמל ניו יורק במהלך עונת הקיץ האנטארקטי 1820–1821, במטרה לאוסף מוצגי סלעים, מטעם האודיטוריום ההרצאות של ניו יורק להיסטוריה של הטבע(New York Lyceum of Natural History) - כיום המוזיאון האמריקאי לתולדות הטבע.

## לקריאה נוספת

• Defense Mapping Agency 1992, **[https://books.google.co.il/books?id=sgSnbMOD_VsC&pg=PA322&lpg=PA322&dq=%22Astor+Island%22&source=bl&ots=qcSKypSbya&sig=ACfU3U0TMOcsO-shUtb78qeFPEo0JHMd6A&hl=en&sa=X&ved=2ahUKEwj7j7mgmPP2AhWMSvEDHQv4Ckc4KBDoAXoECBEQAw#v=onepage&q=%22Astor%20Island%22&f=false Sailing Directions (planning Guide) and (enroute) for Antarctica]**, P 332

## קישורים חיצוניים
* האי אסטור באתר הסקר הגאולוגי של ארצות הברית
* האי אסטור באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור האי אסטור
* מפת אזור האי אסטור

## הערות שוליים

קטגוריה:איי שטלנד הדרומיים: איים
וולפגנג מרטיני

**וולפגנג מרטיני** (בגרמנית: **Wolfgang Martini**;  20 בספטמבר 1891 – 6 בינואר 1963) היה קצין בכיר בלופטוואפה במלחמת העולם השנייה.

## ביוגרפיה
מרטיני נולד וגדל בעיר ליסה, אז חלק של האימפריה הגרמנית. הוא התעניין ברדיו. בשנת 1910 הוא התגייס לצבא וקודם לדרגת לויטננט ביחידת קשר. במהלך מלחמת העולם הראשונה הוא קודם בדרגות וסיים את המלחמה בתפקיד קצין קשר במטה הכללי.

לאחר הסכם ורסאי מרטיני היה בין הקצינים המעטים שנותרו בצבא. הוא היה מדריך בבתי הספר של צבא. בשנים 1928–1929 הוא השתתף בהדרכות בבסיס ליפצק שבתחומי ברית המועצות. בשנים 1928–1933 הוא קודם למיור ושירת במשרד הביטחון הגרמני.

עם הקמת לופטוואפה בשנת 1933 מרטיני מונה לאחראי על ענייני קשר החיל. בשנת 1941 הוענקה לו דרגת גנרל חיל המודיעין האווירי.

במחצית שנות ה-30 חברה גרמנית החלה בפיתוח טכנולוגיית מכ"ם. מרטיני השתתף בהצגת המערכת בשנת 1938 ומייד הבין את חשיבותה לחיל. בשנת 1939 אורגנו טיסות מודיעין של LZ 130 Graf Zeppelin לאורך חופי אנגליה במטרה לגלות מערכות מכ"ם בריטיות. אמנם מערכות בריטיות השתמשו בתדרים שונים מאלו שנבדקו על ידי הגרמנים ולכן לא התגלו. בנושאים אלו מרטיני דיווח ישירות להרמן גרינג אך בינם התגלו חילוקי דעות בנוגע לחשיבות הנושא ותרומתו לפעילות החיל.

בסוף 1944 ממצאי המחקר ותוכניות הנדסיות נאספו בארגזי מתכת ואוחסנו במקום סודי. בתחילת שנות ה-50 מרטיני הצליח להגיע למקום אחסון שהיה בשטח כיבוש סובייטי ולהעביר אותם למערב.

לאחר סיום מלחמת העולם השנייה מרטיני נעצר והועבר לארצות הברית ובהמשך לבריטניה. לאחר חזרה לגרמניה הוא נתן ייעוץ לחברות פרטיות, חיל האוויר הגרמני וNATO.

בנוסף לעיטורים בתקופת גרמניה הנאצית מרטיני קיבל עיטור הכבוד של הרפובליקה הפדרלית הגרמנית בשנת 1961.

## קישורים חיצוניים

* וולפגנג מרטיני 

קטגוריה:גנרלים בלופטוואפה
קטגוריה:מעוטרי צלב הברזל
קטגוריה:אנשי צבא גרמנים במלחמת העולם הראשונה
קטגוריה:גרמנים שנשבו במלחמת העולם השנייה
קטגוריה:גרמנים שנולדו ב-1891
קטגוריה:גרמנים שנפטרו ב-1963
מייקל וורד

**מייקל וורד** (באנגלית: **Michael Ward**; נולד ב-18 בנובמבר 1997) הוא שחקן בריטי יליד ג'מייקה ודוגמן לשעבר, וזוכה פרס באפט"א לכוכב העולה לשנת 2020.

## ביוגרפיה
מייקל וורד נולד בספניש טאון, ג'מייקה ב-18 בנובמבר 1997. אמו הייתה בת 18 כשנולד. יש לו שלוש אחיות. אביו נהרג בתאונת דרכים כשהיה בן שנתיים. לאחר מכן עבר וורד להקני, מזרח לונדון עם אמו ואחותו בגיל ארבע, בעזרת דודתו ודודו שניהלו מסעדה קריבית בצ'אדוול הית'. מאוחר יותר עברה המשפחה לרומפורד. הוא למד באקדמיית צ'אדוול הית' ולאחר מכן למד בלאפינג פורסט קולג' אמנויות הבמה לאחר שנשר מהכיתה השישית. בנערותו עבד במשלוחים במסעדה של דודתו ולאחר מכן עבד בתחנת הימורים.

## קריירה
וורד החל את הקריירה שלו בזמן שלמד בקולג', שם פגש את המורה שלו, אלי נלסון, שעבד לאחר מכן עבור סוכנות לניהול כישרונות שבה וורד חתם מאוחר יותר. מהסוכנות הוא קיבל כמה תפקידים בקליפים של אמנים כמו לילי אלן וטום ווקר.

בגיל שבע עשרה, וורד זכה בתחרות הדוגמנות. מאז הוא דגמן עבור מותגים ידועים רבים ונבחר על ידי וירג'יל אבלו לדגמן עבור קמפיין בגדי הגברים של לואי ויטון באוגוסט 2020.

הופעת הבכורה של וורד בקולנוע הייתה בסרט "Brotherhood" משנת 2016. בשנת 2018 הופיע בסדרת הטלוויזיה "The A List". שנת הפריצה של וורד הגיעה ב-2019, כאשר החל לשחק בתפקיד ג'יימי בעונה השלישית של הסדרה "Top Boy". באותה שנה שיחק בתפקיד ראשי בסרט הקולנוע "סיפור אפל". הסרט זכה לשבחי המבקרים. על משחקו זכה וורד בפרס באפט"א לכוכב העולה על הופעתו.

בשנת 2020 הופיע בסרט הטלוויזיה "גרזן קטן: רוק אוהבים", שעליו קיבל מועמדות לפרס באפט"א לשחקן הטוב ביותר בתפקיד משנה.

בשנת 2022 שיחק לצד אוליביה קולמן בסרט הקולנוע "אימפריית האור" בבימויו של הבמאי זוכה פרס האוסקר סם מנדס, שצילומיו החלו בתחילת השנה.

הוא לוהק לצד ביל ניי בסרט "The Beautiful Game", שהוקרן בנטפליקס ב-2024. 

## חיים אישיים
וורד הוא אוהד קבוצת הכדורגל ארסנל. הוא למד בבית הספר עם הכדורגלן האנגלי ריאן ברוסטר. וורד נבחר ברשימת פורבס 30Under30 בשנת 2020. הוא קיבל אזרחות בריטית בשנת 2015.

## פילמוגרפיה
### קולנוע

### טלוויזיה

### קליפים

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:דוגמנים אנגלים
קטגוריה:זוכי פרס באפט"א לשחקן המבטיח ביותר
קטגוריה:אנגלים ממוצא ג'מייקני
קטגוריה:אנגלים שנולדו ב-1997
סופי קרסטן

**הדוויג סופי קרסטן** (בשוודית: **Hedvig Sophie Karsten**; 3 בספטמבר 1783 – 25 בפברואר 1862) הייתה בלרינה וציירת שוודית.

## ביוגרפיה
סופי קרסטן נולדה לזמרי האופרה כריסטופר כריסטיאן קרסטן וסופי סטבנובסקה. אחותה הייתה הציירת אליזבת שרלוטה קרסטן.

סופי קרסטן הייתה לרקדנית בבלט המלכותי השוודי באופרה המלכותית השוודית בסטוקהולם. בשנת 1805 התמנתה לפרימה בלרינה. היא הייתה פעילה גם כציירת, והשתתפה בתערוכות של האקדמיה המלכותית השוודית לאמנויות בסטוקהולם בשנים 1802–1804. הציור החשוב ביותר שלה היה נוף הררי.

קרסטן נישאה לכוריאוגרף פיליפו טליוני בשנת 1803, והייתה אמה של הבלרינה מארי טליוני.

קטגוריה:פרימה בלרינות
קטגוריה:ציירים שוודים
קטגוריה:ציירות שוודיות
קטגוריה:משפחת טליוני
קטגוריה:ילידות 1783
קטגוריה:ילידי 1783
קטגוריה:נפטרים ב-1862
קטגוריה:נפטרות ב-1862
סרחיו רוצ'ט

**סרחיו רמון רוצ'ט אלברס** (בספרדית: **Sergio Ramón Rochet Álvarez**; נולד ב-23 במרץ 1993 בנואבה פלמירה שבאורוגוואי) הוא כדורגלן אורוגוואי המשחק בעמדת שוער בקבוצת אינטרנסיונל מליגת העל הברזילאית ובנבחרת אורוגוואי.

## קריירת מועדונים
רוצ'ט גדל במחלקת הנוער של דאנוביו.

ב-24 במאי 2014 חתם רוצ'ט בא.ז. אלקמאר מליגת העל ההולנדית. הוא שיחק במועדון במשך שלוש עונות, בהן ערך 51 הופעות ליגה.

ב-27 ביולי 2017 חתם בסיוואספור מליגת העל הטורקית. בעונתו הראשונה במועדון ערך 15 הופעות ליגה, ובעונתו השנייה שימש כשוער מחליף ולא ערך הופעות כלל.

ב-1 ביולי 2019 חתם רוצ'ט נסיונל מליגת העל האורוגוואית.

ב-13 ביולי 2025 חתם רוצ'ט באינטרנסיונל הברזילאית.

## קריירה בינלאומית
רוצ'ט נכלל בסגל נבחרת אורוגוואי בטורניר קופה אמריקה 2021, אך לא שיחק בטורניר.

ב-27 בינואר 2022 ערך את הופעת הבכורה שלו בנבחרת אורוגוואי, בניצחון 1-0 על נבחרת פרגוואי במסגרת מוקדמות מונדיאל 2022.

נכלל בסגל נבחרת אורוגוואי בטורניר מונדיאל 2022.
## תארים
;נסיונל
* אליפות אורוגוואי (3): 2019, 2020, 2022
* הסופר קאפ האורוגוואי (1): 2021

; אינטרנסיונל
* אליפות גאושו: 2025 

## קישורים חיצוניים

## הערות שוליים

קטגוריה:כדורגלנים אורוגוואים
קטגוריה:שוערי כדורגל אורוגוואים
קטגוריה:כדורגלני א.ז. אלקמאר
קטגוריה:כדורגלני סיוואספור
קטגוריה:כדורגלני נסיונל
קטגוריה:כדורגלני אינטרנסיונל
קטגוריה:כדורגלני נבחרת אורוגוואי
קטגוריה:כדורגלני קופה אמריקה 2021
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:אורוגוואים שנולדו ב-1993
מוחמד עלי בן רמדאן

**מוחמד עלי בן רמדאן** (בערבית: **محمد علي بن رمضان**, בתעתיק: **מחמד עלי בן רמצ'אן**; נולד ב-6 בספטמבר 1999 בתוניס שבתוניסיה) הוא כדורגלן תוניסאי המשחק בעמדת הקשר בקבוצת אל-אהלי  מליגת העל המצרית ובנבחרת תוניסיה.

## קריירת מועדונים
בן רמדאן החל את הקריירה המקצוענית שלו באספרנסה ספורטיב דה תוניס מליגת העל התוניסאית. בארבע העונות הראשונות שלו בקבוצה הבוגרת של המועדון ערך בן רמדאן 48 הופעות ליגה, וזכה בארבע אליפויות תוניסיה, פעם אחת בסופר קאפ התוניסאי, ופעמיים בליגת האלופות האפריקאית.

## קריירה בינלאומית
ב-20 באוקטובר 2019 ערך בן רמדאן את הופעת הבכורה שלו בנבחרת תוניסיה, בניצחון 2-1 על נבחרת לוב במסגרת מוקדמות אליפות האומות האפריקאיות לשנת 2020. הוא היה חלק מסגל נבחרת תוניסיה לטורניר גביע אפריקה לאומות 2021 בשנת 2022, וערך הופעה אחת בטורניר.

נכלל בסגל נבחרת תוניסיה לטורניר מונדיאל 2022.

נכלל בסגל נבחרת תוניסיה לטורניר גביע אפריקה לאומות 2023.

## תארים
;אספרנסה ספורטיב דה תוניס
* אליפות תוניסיה (4): 2017/2018, 2018/2019, 2019/2020, 2020/2021
* הסופר קאפ התוניסאי (1): 2021/2022
* ליגת האלופות האפריקאית (2): 2018, 2018/2019

;פרנצווארוש
* אליפות הונגריה: 2023/2024

## קישורים חיצוניים

## הערות שוליים

קטגוריה:כדורגלנים תוניסאים
קטגוריה:קשרי כדורגל תוניסאים
קטגוריה:תוניס: כדורגלנים
קטגוריה:כדורגלני אספראנסה דה תוניס
קטגוריה:כדורגלני פרנצווארוש
קטגוריה:כדורגלני אל-אהלי (קהיר)
קטגוריה:כדורגלני נבחרת תוניסיה
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:תוניסאים שנולדו ב-1999
ברנט סמית

**ברנט סטיבן סמית** (באנגלית: **Brent Smith**, נולד ב-10 בינואר 1978) הוא זמר אמריקאי המוכר בעיקר כזמר של להקת הרוק שאותה גם הקים, שיינדאון.

## ילדותו
סמית נולד בנוקסוויל, טנסי והוא בן יחיד.

## קריירה
כשהיה בתיכון היה בלהקה בשם Blind Thought ולאחר מכן הקים להקה בשם Dreve שהוחתמה על ידי חברת אטלנטיק רקורדס. חברת התקליטים לא הייתה מרוצה מהלהקה והודיעה לברנט שעליו להקים להקה חדשה או לאבד את החוזה. סמית עבר ללוס אנג'לס על מנת להקליט עם המפיק דזמונד צ'יילד. אטלנטיק החליטה להחתים את סמית על חוזה פיתוח, והוא שב לנוקסוויל.

סמית החל לחפש חברים ללהקה החדשה, שיינדאון. החבר הראשון שגייס היה הבסיסט בראד סטיוארט, אותו הכיר דרך פיט ת'ורנטון, מפיק מקומי מג'קסונוויל. השניים התחילו להקליט דמואים יחד, באולפן מקומי קטן, שבעליו (מלודי ואן זנט, בתו של רוני ואן זנט מלהקת לנרד סקינרד) הכירה להם את ארוסה, הגיטריסט ג'סין טוד, שהפך לחבר השלישי בלהקה. הלהקה בחנה מספר מתופפים, ולבסוף בחרה בברי קרץ' שהיה המתופף השביעי שנבחן. הארבעה המשיכו להקליט דמואים, והגישו את התוצרים לאטלנטיק שאישרה הפקת אלבום אולפן מלא.האלבום הראשון ששחררה הלהקה היה *[[Leave a Whisper]]* שיצא ב-27 במאי 2003. האלבום קיבל מאיגוד תעשיית ההקלטות האמריקאי מעמד של אלבום פלטינה לאחר שנמכרו ממנו למעלה ממיליון עותקים. מאז הוציאה הלהקה עוד חמישה אלבומים: *[[Us and Them (אלבום של שיינדאון)|Us and Them]]* (2005), *[[The Sound of Madness]]* (2008), *[[Amaryllis]]* (2012), *[[Threat to Survival]]* (2015), ו-*[[Attention Attention]]* (2018). אלבום שביעי בשם *[[planet Zero]]* ייצא באפריל 2022. ב-2014 התחילו סמית ומאיירס להקליט פרויקט אקוסטי לו קראו סמית ומאיירס.

### טווח קול
סמית נחשב לבעל קול בריטון גבוה. הוא בעל טווח קולי של חמש אוקטבות (רביעית עליונה עד חמישית תחתונה).

## חיים אישיים
לסמית יש בן בשם ליריק סנטנה סמית, עם ארוסתו לשעבר אשלי סמית מרשל. סמית התמודד במשך שנים ארוכות עם התמכרות לסמים, ולאלכוהול, כמו גם עם בעיות משקל. בהתערבות זוגתו דאז, הוא הצליח לאבד ממשקלו בעזרת התעמלות ומעבר לתזונה בריאה יותר, והצליח להפסיק לשתות. סמית טוען שחברתו לשעבר, תרזה, בנו ומעריציו השפיעו עליו לאבד ממשקלו ולחיות בריא יותר.

## קישורים חיצוניים

* 

## הערות שוליים

קטגוריה:זמרים אמריקאים
קטגוריה:חברי להקת שיינדאון
קטגוריה:זמרים בעלי מנעד קולי של 5 אוקטבות
קטגוריה:אמריקאים שנולדו ב-1978
קן קלוורט

**קנת' סטנטון קלוורט** (באנגלית: **Kenneth Stanton Calvert**; נולד ב-8 ביוני 1953) הוא פוליטיקאי אמריקאי, המכהן כחבר בית הנבחרים של ארצות הברית מטעם מדינת קליפורניה, ברציפות מאז 1993. בעשור הראשון לכהונתו (2003-1993) ייצג את מחוז הקונגרס ה-43, ובעשור שלאחר מכן (2013-2003) את מחוז הקונגרס ה-44. בשנים 2023-2013 ייצג את המחוז ה-42. מאז התכנסות הקונגרס ה-118 של ארצות הברית מייצג את מחוז הקונגרס ה-41.

## ביוגרפיה
קלוורט נולד בקורונה שבקליפורניה, בנם של מרסלין המבלן ואיירה די. קלוורט הבן, ועודנו מתגורר בעיר הולדתו. בשנת 1970, זמן קצר לאחר תום לימודיו התיכוניים, הצטרף למסע הבחירות של חבר האספה המדינתית של קליפורניה לשעבר ויקטור וייסי , שהתמודד לבית הנבחרים של ארצות הברית. קלוורט עבד במשרד של וייסי בוושינגטון הבירה, ולאחר ניצחונו הנוסף של וייסי ב-1972 היה למתמחה בגבעת הקפיטול. בשנת 1973 השלים קלוורט לימודי תעודה במכללה הקהילתית צ'אפי, וב-1975 קיבל תואר ראשון מאוניברסיטת סן דייגו סטייט. בסיום לימודיו הגבוהים ניהל את המסעדה של משפחתו בקורונה וכעבור חמש שנים התמקצע בתחום הנדל"ן עד שנבחר לקונגרס.

בשנת 1982, קלוורט בן ה-29 התמודד לבית הנבחרים של ארצות הברית כדי לייצג מחוז בחירה שזה עתה נוסד לאחר מפקד האוכלוסין של ארצות הברית ב-1980. הוא הפסיד בהפרש זעום בבחירות המקדימות של המפלגה הרפובליקנית למפקח מחוז ריברסייד אל מקנדלס , שהיה יקיר הממסד הרפובליקני. קלוורט נבחר לראשונה לקונגרס האמריקאי בבחירות 1992, כאשר מקנדלס נבחר מחדש במחוז אחר. קלוורט ניצח בבחירות הכלליות עם 47% מקולות הבוחרים, וגבר על מועמד המפלגה הדמוקרטית מארק טאקאנו ב-519 קולות בלבד.

בראשית ינואר 1993 קלוורט הושבע לתפקידו כחבר הקונגרס. באותה השנה נמצא קלוורט בידי שני שוטרי סיור בקורונה מתרועע עם יצאנית ששהתה במכוניתו. הוא טען בפני השוטרים שהוא והאישה "סתם מדברים". מאוחר יותר פנתה מערכת העיתון "The Press-Enterprise" לבית המשפט בבקשה לאלץ את משטרת עיריית קורונה לפרסם את הדו"ח המשטרתי על המקרה. לאחר פרסום הדיווח, הודה קלוורט שקיים יחסי מין עם האישה במכוניתו; למשטרה לא היו די ראיות כדי לעצור אותו, שכן לא היו עדויות לחילופי כספים בין השניים. ב-1994 נבחר מחדש לכהונתו השנייה אחרי שגבר פעם נוספת על טאקאנו.

לקראת בחירות אמצע הכהונה ב-2022 הודיע קלוורט כי יתמודד במחוז הקונגרס ה-41 של קליפורניה בעקבות שינוי במחוזות הבחירה במדינתו. רוברט גרסיה נבחר במקומו כנציג מחוז הקונגרס ה-42.

## קישורים חיצוניים

* 

* 

## הערות שוליים

קטגוריה:אמריקאים ילידי קליפורניה
קטגוריה:חברי בית הנבחרים של ארצות הברית מקליפורניה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:בוגרי אוניברסיטת המדינה בסן דייגו
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:אמריקאים שנולדו ב-1953
מבצע אולי הפעם

**מבצע אולי הפעם** הוא מבצע שצה"ל ערך כנגד הטרור הפלסטיני באוגוסט 2002. המבצע התמקד בעיר שכם. המבצע נערך לאחר מבצע חומת מגן ומבצע דרך נחושה.

## הרקע למבצע
מבצע אולי הפעם התרחש לאחר מבצע חומת מגן ומבצע דרך נחושה בשטחי יהודה ושומרון, בעקבות סדרת פיגועים שהתרחשה ביולי 2002 ובה נרצחו 32 איש.

במרץ 2002 החליט צה"ל לפתוח במבצע חומת מגן במטרה למגר את הטרור בשטחי יהודה ושומרון. בעקבות הפקת לקחים מהמבצע וחזרתם של מחבלים פלסטינים לעיסוק בטרור, לאחר מספר שבועות הוחלט בצה"ל על מבצע נוסף, מבצע דרך נחושה. מכיוון שגם אחרי סיום מבצע זה ביהודה ושומרון תשתיות הטרור שוקמו, הוחלט בצה"ל על "מבצע אולי הפעם", ששוב נועד למגר את הטרור.

## מהלך המבצע

המבצע התחיל ב-1 באוגוסט 2002, פחות חודש אחרי סיום המבצע הקודם, והתמקד בקסבה של שכם.

לפני תחילת המבצע בוצע תרגיל הטעיה במחנה הפליטים בלאטה במטרה להבריח את המבוקשים לקסבה.

המבצע התנהל בפיקודו של אלוף-משנה משה תמיר, מח"ט חטיבת גולני. תחת פיקודו היו רוב יחידות חטיבת גולני, גדוד 50 וגדוד הסיור של הנח"ל והצנחנים וכוחות מיחידות מובחרות. הכוחות נערכו להתנגדות מסיבית וקרבות ירי, מה שלא קרה בסופו של דבר.

טנקים ונגמ"שים הובילו את החיילים עד לפאתי הקסבה. הטנקים שימשו גם להרעשה מדי פעם. מתודת המבצע הייתה מעבר בית בית בחיפוש אחר חומרי נשק ומבוקשים. בגלל החשש מחמושים פרצו הכוחות לדירות בעזרת פטישים ולבנות חבלה מה שגרם לנזק רב. הכוחות הוציאו את המשפחות מהבתים ואז סרקו את הבית בחיפוש אחר חומרי נפץ ואמצעי לחימה.

במסגרת המצוד אחר מבוקשים אספו החיילים את רוב הגברים בין הגילאים 15–50 לבית הספר אל-פאטמיה, שם חקרו אותם. רוב הגברים שוחררו תוך יום ומקצת הושארו להמשך חקירה.

ביום הראשון של המבצע נהרגו 4 פלסטינים ביניהם אישה בת 85. ביומיים הראשונים מצא צה"ל ארבע מעבדות נפץ ועצר כמה עשרות מבוקשים.

## ראו גם
* האינתיפאדה השנייה
* מבצע דרך נחושה

## קישורים חיצוניים
* 
* 
* 

## הערות שוליים

אולי הפעם
אולי הפעם
קטגוריה:שכם: היסטוריה
קטגוריה:2002 בישראל
אולי הפעם
K/da

**K/DA** היא קבוצת קיי-פופ וירטואלית המורכבת מארבע דמויות שמקורן במשחק המחשב League of Legends ושמותיהן: אהרי, אקאלי, אוולין וקאי'סה. הזמרות האמריקאיות מדיסון ביר, ג'אירה ברנס, וחברות (G) dle Mieon ו-Soyeon מספקות את הקולות של אוולין, קאי'סה, אהרי ואקאלי בהתאמה, אם כי לדמויות יש מספר מדובבות.

K/DA פותחה על ידי החברה שמאחורי ,Riot Games League of Legends, והוצגה באליפות העולם של League of Legends בשנת 2018 בביצוע חי של השיר הראשון שלהן, "Pop/Stars". ההופעה החיה נעשתה בטכנולוגיית "מציאות רבודה". הקליפ המוזיקלי של השיר שהועלה ליוטיוב הפך לוויראלי, ותוך פחות מחדש עמד על יותר מ-100 מיליון צפיות. נכון לפברואר 2022 הקליפ הגיע ל-497 מיליון צפיות, ועמד בראש טבלת מכירות השירים הדיגיטליים העולמי בילבורד. בהמשך, בשנת 2020 הוציאה K/DA מיני אלבום בשם *All Out* , שכלל 5 שירים חדשים כולל הסינגל "The Baddest"  שזכה להפצה מוקדמת והשיר "More"  שבשלב מאוחר יותר קיבל קליפ בעל יותר מ-140 מיליון צפיות נכון לפברואר 2022.

Riot יצרו את K/DA כדי לקדם את אליפות League of Legends בשנת 2018 ולמכור אופציות קוסמטיות במשחק לדמויות המקוריות עליהן מבוססת הלהקה. K/DA זכתה לפופולריות וביקורת חיובית רבה בתוך קהל משחקי League of Legends ומחוצה לו.
## יצירת K/DA
השם "K/DA" מבוסס על מינוח במשחק ב-League of Legends שעוזר למדוד עד כמה שחקנים ושחקניות עזרו בקרבות לעומת כמה פעמים מתו. היצירה של K/DA קרתה בחלקה בעקבות הרצון של Riot Games שבעתיד יראו את החברה שלהם כחברה המתעסקת במוזיקה". טואה דאן, ראש אגף המוזיקה של Riot, אמר בראיון עם וראייטי כי "[K/DA] הייתה פרויקט המוזיקה הכי מושקע שעשינו אי פעם".

## חברות הלהקה
* **אהרי** (מדובבת על ידי לורה פוסט, קולות שירה מסופקים על ידי Miyeon, נייאון, Haechan of nct, ג'יהיו, צ'ייאונג, Bekuh BOOM, ואניקה וולס) היא שועלה קוסמת בעלת תשעה זנבות, ואחת הדמויות הכי פופולריות ב-League of Legends. בעולם של המשחק היא שייכת לגזע ה"ווסטאיה" המורכב מיצורי חיות הומאינואידים ובמקרה של אהרי שועל ווסטיין. מעבר לזנב שלה הפרט האייקוני בעיצובה הוא כדור ההונאה הכחול-כסוף שלה. לפי סיפור הרקע של הלהקה אהרי ייצרה את K/DA והיא אחת מהסולניות הראשיות יחד עם אוולין. שיר הסולו שלה היה "I'll Show You".
* **אקאלי** (מדובבת על ידי לורה ביילי  וקריזיה באז'וס, קול שירה מסופק על ידי סויון ) היא מתנקשת נינג'ה המגיע מארץ בשם איוניה, בעבר היא הייתה חלק ממסדר הקינקוקו תחת המאסטר שלה שן. לאחר שהייתה עדה לזוועות מלחמה שקרו שאיוניה נתקפה עליהן הגיב מסדר הקינקו באיפוק היא נטשה את המסדר על מנת להגן על המולדת שלה בעצמה. ב-K/DA, אקאלי היא הראפרית של הקבוצה. אקאלי היא גם חברה ב-True Damage, קבוצה וירטואלית נוספת שנוצרה על ידי דמויות League of Legends.
* **אוולין** (מדובבת על ידי מארה **ג'ונוט**, קולות שירה מסופקים על ידי מדיסון ביר, בי מילר וקים פטרס) היא שד קדמונית וסדיסטית שלובשת צורות שמושכות אליה קורבנות ואז הורגת אותם. ב-K/DA, אוולין משמשת כאחת מהסולניות הראשיות יחד עם אהרי. שיר הסולו שלה היה "Villain".
* **קאי'סה** (מדובבת על ידי נטשה לורינג , קולות שירה מסופקים על ידי Jaira Burns, Wolftyla, Aluna Francis ו- Bekuh BOOM )היא בת אדם מאזור שורימה שהתמזגה עם יצור מה Void מישור חלופי המחובר לעולם של League of Legend קאי'סה היא בתו של דמות אחרת במשחק, קסאדין, שאבד ל Void. קאי'סה היא הרקדנית הראשית של K/DA ויש לה שיר סולו בשם "Drum Go Dum".

## קישורים חיצוניים

## הערות שוליים

קטגוריה:קיי-פופ